Jandarmii dâmbovițeni au depistat în piața Bărăției din municipiul Târgoviște, o persoană care aborda trecătorii pentru a le oferi spre vânzare produse cu denumirile unor mărci cunoscute.
În urma verificărilor efectuate asupra bărbatului în vârstă de 65 de ani, din județul Teleorman, au fost găsite mai multe truse cu unelte electrice de uz gospodăresc, a căror valoare a fost estimată la aproximativ 2000 de lei.
Marfa a fost ridicată în vederea confiscării, pe bază de proces-verbal, iar celui în cauză i s-au întocmit actele de sesizare pentru "punerea în circulație a unor produse purtând o marcă identică sau similară cu o marcă înregistrată pentru produse identice ori similare".
Pentru un plus de siguranţă, recomandăm cetăţenilor să anunţe cea mai apropiată patrulă de ordine și siguranță publică dacă sunt abordaţi de necunoscuţi, care le oferă spre vânzare diverse produse şi să nu încurajeze astfel de fapte